Groot Gat-hond maak goeie vordering; aansoeke vir aanneming ontvang | Maroela Media
‘n Video-onderhoud met ao John Seeley volg onderaan die berig. Die hond wat Saterdag gered is nadat sy bykans ŉ week gelede in die Groot Gat by Kimberley geval het, sterk aan by die veeartsenykundige kliniek van die dierebeskermingsvereniging (DBV).
“Sy is veilig, maar uitgeput,” het ŉ woordvoerder van die Nasionale Dierebeskermingsvereniging (NDBV) bevestig. “Sy ontvang tans binne-aarse medikasie en die veearts hou haar dop.”
Ao John Seeley van die polisie se soek- en reddingseenheid en die span van ER24 het tot die hond se redding gekom nadat hulle van haar penarie uitgevind het. Verskeie reddingspogings is sedert Vrydag aangewend, maar sy was Saterdag net ná 12:00 uiteindelik veilig op droë grond. Kurt Darren en sy vrou, Dunay, het vir ŉ helikopter betaal wat Saterdagoggend gepoog het om die hond te red.
“Ons het meer as 100 aansoeke ontvang van mense wat haar wil aanneem,” het Mario van der Westhuizen en Clive McMillan van die DBV, wat op die toneel was, gesê. “Alle aansoeke sal nagegaan word en die beste huis sal vir haar gekies word.”
Daar was glo selfs aansoeke uit Kanada om die hond aan te neem.
Ek dink almal van ons is aangegryp deur hierdie reddingspoging en kan nie genoeg ons dank betuig teenoor diegene wat betrokke was en steeds is.
Teleurstellend dat die eienaar nog nie na vore gekom het nie.
Joma · 5 jaar gelede
Ek stem saam, maar die eienaar is dalk bekommerd dat hy die helikopter terug moet betaal. Die belangrikste is dat Kaptein gered is en deur soveel wonderlike mense! Harte is nog op die regte plek!
Just a very big Thank You to EVERYONE involved with the rescue operation. Even to Kurt and his wife who at least also tried in their own way.
How about throwing a big and thick piece of foamalite on the water. This foamalite can also be a saving grace for a next possible victim, be it human or animal. Not the most fancy thing thing to see with tourism (which is understood), but I would reckon the most practical as a possible preventative drowing measurrement.
Nita Faber · 5 jaar gelede
Baie dankie vir al die wonderlike mense wat gehelp het. Diere is so afhanklik van die mens. Ek is so bly vir die mooi uiteinde. Kan nie help om te wonder waarom die eienaar van die hond so skaam is dat hy/sy nie na vore kom nie. Ons mense wat honde ken, weet hoe impulsief diere optree en daarom verstaan ons. Moenie sooo skaam wees nie – dit kon enigeen se hond gewees het.
Het iemand al vir Ao Seeley n Bell aangebied?